**Әскери кафедрада оқыту үшін студенттерді іріктеу**

Әскери кафедрада оқу үшін студенттерді іріктеуді Қазақстан Республикасының Қорғаныс министрі бекітетін қабылдау жоспарына сәйкес конкурс негізінде іріктеу комиссиясы жүргізеді.

        Әскери кафедраның құжаттарды қабылдауы іріктеу комиссиясының жұмысы басталғанға дейін 10 жұмыс күні бұрын аяқталады.

        Конкурсқа қатысуға конкурс өткізілетін жылы 24 жастан аспаған студенттер жіберіледі.

      Әскери кафедрада оқу үшін студенттерді іріктеу конкурсы төрт кезеңде жүзеге асырылады:

**бірінші кезең** - Қазақстан Республикасы Қорғаныс министрінің 2024 жылғы 18 шілдедегі № 744 бұйрығымен бекітілген ҚР ҚК Әскери-дәрігерлік сараптама жүргізу қағидаларына және әскери-дәрігерлік сараптама органдары туралы Ережеге сәйкес медициналық куәландырудан өту.

     **екінші кезең** - кәсіби-психологиялық тестілеуді өткізу;

     **үшінші кезең** - дене шынықтыру дайындығын тексеру;

      **төртінші кезең** - жжокбұ басшысы жасайтын және бекітетін рейтингтік балдың есебіне сәйкес жүзеге асырылатын конкурстық іріктеу.

     Конкурстың әр кезеңінен **бір рет** өтуге жол беріледі.

      Запастағы офицерлерді даярлау бағдарламасы бойынша оқыту үшін құжаттар бірінші (3 және 4 жылдық оқумен) және екінші курс (5 жылдық оқумен) студенттерінен қабылданады.

      Запастағы сержанттарды даярлау бағдарламасы бойынша оқыту үшін құжаттар бірінші, екінші (4 жылдық оқумен) және бірінші, екінші, үшінші курстардың (5 жылдық оқумен) студенттерінен қабылданады.

      Іріктеу комиссиясының жұмыс регламентін академиялық күнтізбеге сәйкес ЖЖОКБҰ басшылығы айқындайды.

      Іріктеу комиссиясының жұмысы ЖЖОКБҰ академиялық күнтізбесіне сәйкес жазғы сессия аяқталғаннан кейін ***10 жұмыс күнінен*** кешіктірілмей басталады.

Әскери дайындық ЖЖОКБҰ-да оқу бітіргенге дейін бір жыл бұрын оқу жиынымен (кәсіптік практикамен) аяқталады.

Әскери кафедрада оқу үшін конкурсқа қатысуға ниет білдірген Студент 3-қосымшаға сәйкес тізбе бойынша құжаттарды қоса бере отырып, 2-қосымшаға сәйкес нысан бойынша өтініш ресімдейді.

Медициналық куәландырудан өту үшін студенттерге әскери кафедрада ресімделген медициналық куәландыру карталары беріледі (бұдан әрі-8-нысан). Студенттерді медициналық куәландыру жергілікті әскери басқару органдарында қабылдау жылының 1 ақпанынан бастап жүргізіледі. Конкурстық іріктеуге қатысу үшін 8-нысан бойынша медициналық куәландыру нәтижелері іріктеу комиссиясының жұмысы басталғанға дейін 10 жұмыс күнінен кешіктірілмей әскери кафедраға ұсынылады.

Медициналық куәландырудан өтпеген немесе белгіленген мерзімде медициналық куәландыру картасын тапсырмаған студенттер конкурсқа жіберілмейді.

Конкурстың алдыңғы кезеңінен өтпеген немесе келмеген студент келесі кезеңге жіберілмейді.

Студенттердің дене дайындығы 4-қосымшаға сәйкес дене шынықтыру нормативтерін тапсыру нәтижелерімен бағаланады. Үш норматив тапсыру сомасы бойынша 9 балл жинамаған (қанағаттанарлықсыз баға нөл балл ретінде есептеледі) немесе нормативтердің бірін тапсыру үшін келмеген студенттер конкурс кезеңінен өтпеген болып есептеледі.

 Студенттерді кәсіби-психологиялық тестілеу ЖЖОКБҰ-ның компьютерлік сыныптарында жүргізіледі және мотивация, стресске төзімділік, сыни және логикалық ойлау деңгейін тексеруді қамтиды.

Әскери кафедраға тегін негізде оқу үшін рейтингте бірінші нөмірден бастап қабылдау жоспары бойынша бөлінген орындар санына сәйкес келетін нөмірге дейінгі студенттер жіберіледі.

Рейтингтік балл тең болған жағдайда, рейтингтегі студенттің нөмірі үміткерлерді GPA кемуі бойынша сұрыптау арқылы анықталады.

 Конкурс кезеңдерінің нәтижесімен келіспеген Студент сол күні іріктеу комиссиясының төрағасына жазбаша өтінішпен (еркін нысанда) жүгінеді.

   Хаттамамен ресімделген өтініштің мәні бойынша іріктеу комиссиясының шешімі өтініш келіп түскен күннен бастап 1 күнтізбелік күн ішінде «қанағаттандыру» немесе «бас тарту» деген тұжырыммен қабылданады.

Конкурс нәтижелері іріктеу комиссиясының жұмысы аяқталғаннан кейінгі күні сағат 17.00-ге дейін әскери кафедраның ақпараттық стендінде орналастырылады.

Конкурстың барлық кезеңдерінен өткен, бірақ рейтингтік балға сәйкес өтеусіз негізде оқу үшін бөлінген орындар санына кірмеген студенттер іріктеу комиссиясымен өтеулі негізде оқыту үшін ұсынылады.

Іріктеу комиссиясы өтеулі негізде оқыту үшін ұсынған, бірақ өтеулі негізде оқу үшін бөлінген орындар санына кірмеген студенттер қатарынан ЖЖОКБҰ басшысының бұйрығымен қабылдау жоспарының 10% - нан аспайтын мөлшерде резерв қалыптастырылады.

Студенттерді шығарылған студенттердің орнына резервтен әскери кафедрада оқитындар қатарына ауыстыру ЖЖОКБҰ басшысының бұйрығымен бірінші оқу кезеңінің аяқталуынан кешіктірілмей жүргізіледі.

Запастағы офицерлер мен запастағы

сержанттар бағдарламалары бойынша

әскери дайындық қағидаларына

2-қосымша

Нысан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(жоғары оқу орнының атауы)

                                                                         Әскери кафедрасының бастығына

Студент \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Т.А.Ә., ЖЖОКБҰ факультеттің атауы)

**Өтініш**

Сізден мені \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ мамандығы бойынша

                                      (шифр, мамандық атауы)

әскери кафедрада оқу үшін конкурстық іріктеуге қатысуға жіберуіңізді сұраймын.

Іріктеу және әскери дайындық кезеңіне дербес деректерді жинауға және өңдеуге келісім беремін.

20\_\_\_\_ж. «\_\_\_» \_\_\_\_\_\_\_\_\_\_\_\_                                   \_\_\_\_\_\_\_\_\_\_\_\_\_\_\_\_\_\_\_

                 (студенттің қолы

Запастағы офицерлер мен запастағы

сержанттар бағдарламалары бойынша

әскери дайындық қағидаларына

3-қосымша

Конкурстық іріктеуге қатысу үшін

құжаттар тізімі

1. Өтініш.

2. Жеке куәлік (түпнұсқасы және көшірмесі).

3. Көлемі 3х4 см 4 фотосурет.

4. «Мемлекеттік көрсетілетін қызметтер стандарттарын бекіту туралы» Қазақстан Республикасы Бас Прокурорының 2015 жылғы 27 шілдедегі № 95 бұйрығына сәйкес нысан бойынша соттылығының болуы не болмауы туралы анықтама (нормативтік құқықтық актілерді мемлекеттік тіркеу тізілімінде               № 12055 болып тіркелген) (egov.kz).

 5. Факультет пен мамандықты көрсете отырып, ЖЖОКБҰ-да нақты оқу туралы анықтама (талап ету орны бойынша анықтама).

6. Жеке істі рәсімдеуге арналған байланыстырғыш (картон қағаздан жасалған іс тігуге арналған папка) және екі мөлдір файл.

Запастағы офицерлер мен запастағы

сержанттар бағдарламалары бойынша

әскери дайындық қағидаларына

4-қосымша

Ер бала студенттерге арналған дене шынықтыру нормативтері

|  |  |  |
| --- | --- | --- |
| №  р/с  | Бақылау жаттығулары  | Ұпай  |
| «5»  | «4»  | «3»  |
| 1.  | 100 м (с) жүгіру  | 14,2  | 14,5  | 15,0  |
| 2.  | 3000 м (мин) жүгіру  | 13,00  | 15,00  | 16,00  |
| 3.  | Биік белтемірге тартылу  (саны бір рет)  | 12  | 10  | 8  |

Қыз бала студенттерге арналған дене шынықтыру нормативтері

|  |  |  |
| --- | --- | --- |
| №  р/с  | Бақылау жаттығулары  | Балл  |
| «5»  | «4»  | «3»  |
| 1.  | 100 м (с) жүгіру  | 16,0  | 16,5  | 17,0  |
| 2.  | 2000 м (мин) жүгіру  | 10,00  | 11,3  | 12,2  |
| 3.  | Шалқасынан жатып, қолды бастың артына  қойып денені көтеру (саны бір рет)  | 25  | 20  | 15  |

**Құжаттарды қабылдау мекен-жайы:**

**Мәңгілік ел даңғылы 55/11, С1 павильоны,**

**«Astana IT University», Блок 3,**

**3 этаж, 350 каб. тел.:64-57-30**

**Құжаттарды қабылдау уақыты: сейсенбіден жұмаға дейін 9.00-ден 16.30-ға дейін, сенбі күні 9.00 - ден 16.00 – ға дейін.**

**12.30-14.30 түскі үзіліс.**

**Телеграмм: https://t.me/+dWP-mhCd8Ac4ZGJi**

**Бірінші кезеңдегі** құжаттарды қабылдауды ұйымдастыру және конкурстың бірінші кезеңінен өту әскери кафедраға жүктеледі. №3 қосымшаға сәйкес бастапқы құжаттарды қабылдау **2025 жылғы 28 қаңтардан басталады (AITU, әскери кафедра, каб. С1.3.350)**

Медициналық куәландырудан өту мынадай тәртіппен жүргізіледі.

**1. Анализдерді тапсыру.** Өзіңізбен бірге жеке куәлігіңіз, амбулаториялық картаңыз болуы керек.

1) жалпы қан анализі;

2) мерезге микропреципитация реакциясы (микрореакция);

3) жалпы зәр анализі;

4) параназальды синустың рентгенографиясы;

5) тыныштықтағы ЭКГ (жүктемеден кейін – көрсеткіштер бойынша);

6) кеуде қуысы мүшелерін флюорографиялық (рентгенологиялық) зерттеу медициналық куәландыру күніне үш айдан кешіктірілмей жүргізіледі;

7) гинекологтан анықтама (қыздар үшін)

8) тері-венерологиялық диспансерде ақылы тексеруден өтуге міндетті.

- созылмалы ауруларға және соңғы он екі ай ішінде жұқпалы және паразиттік ауруларға байланысты диспансерлік есептегі жай-күйі туралы мәліметтер, сондай-ақ амбулаториялық, стационарлық науқастың медициналық картасынан үзінді;

- психоневрологиялық, наркологиялық (есірткіге тестілеу нәтижелерімен), туберкулезге қарсы және тері-венерологиялық бейіндегі медициналық ұйымдардан есепте тұрған жай-күйі туралы мәліметтерді Сіз көрсетілген диспансерлерге немесе Азаматтарға арналған электрондық үкімет порталына жеке жүгіну арқылы «egov.kz» электрондық цифрлық қолтаңба (ЭЦҚ) болған кезде ала аласыз.

**2**. **Медициналық комиссиядан өту** бекітілген кестеге сәйкес ұйымдастырылады.

Кандидаттар медициналық комиссияларға медициналық куәландыру басталғанға дейін күнтізбелік отыз күннен ерте емес жүргізілген медициналық зерттеулердің нәтижелерін ұсынады.

Өзіңізбен бірге болу керек:

- әскери кафедра берген медициналық куәландыру картасы (№8 нысан)

- жеке куәлік (түпнұсқа);

- ауыстырылатын аяқ киім (тәпішке).

Медициналық куәландырудан өткен студенттер әскери-дәрігерлік комиссияның қорытындысымен әскери кафедраға медициналық картаны (8-нысан) тапсырады.

Әскери-дәрігерлік комиссияның нәтижелері бойынша мынадай қорытындылардың бірі шығарылады:

1) «әскери дайындыққа жарамды»;

2) «әскери дайындыққа жарамсыз».

Денсаулық жағдайы бойынша «жарамсыз» деп танылған немесе әскери кафедраға медициналық куәландыру картасын ұсынбаған студенттер конкурстың I кезеңінен өтпеген болып есептеледі.

Қосымша медициналық тексеруге жіберілген студенттер медициналық куәландырудан өткеннен кейін әскери кафедраға медициналық куәландыру картасын ұсынады.

**Запастағы офицерлер бағдарламасы бойынша әскери есептік мамандық:**

1. Киберқауіпсіздік;
2. Геоақпараттық жүйелері;
3. Топографиялық жұмыстар;
4. Арнайы үгіт-насихат ұйымдастыру;
5. Топогеодезиялық қамтамасыз етудің бөлімшелері мен бөліктерін қолдану:
6. Әуе шабуылына қарсы қорғаныс әскерлерін басқаруды автоматтандыруды ұйымдастыру;
7. Құрлық әскерлерінде байланысты ұйымдастыру;

 **Запастағы сержант бағдарламасы бойынша әскери есептік мамандық:**

1. Штабтық;
2. Ұшқышсыз ұшу аппараттарының операторлары;
3. Орташа қуатты қысқа толқынды радиостанциялар;
4. Төмен қуатты қысқа толқынды радиостанциялар;
5. Радиоқабылдағыштарды қабылдау;
6. Орташа және төмен қуатты бір жолақты радиостанциялар;
7. Электрондық есептеу машиналары;
8. Орташа және төмен қуатты радиостанциялар (радио кедергілер станциялары;
9. Сандық радиорелелік станциялар;